HILLSONG TV
Tunned sa end mugavalt selles armus,
mis Jumal on sulle andnud?
See tähendab end tunda mugavalt sellena,
kes sa tegelikult oled.
Mulle tõesti tundub, et tihti võime mitte elada oma elu sellena,
kelleks Jumal on meid loonud.
Üks kõige enam stressi parandav asi on tunda end mugavalt
sellena, kelleks Jumal on sind loonud ning elada täiel määral.
Mõned aastad tagasi sõitsime autos koos abikaasa Bobbiega.
Äkitselt ütles Bobbie: "Kas sa ka vahel tunned,
et kõik see on enam, kui mõista suudame?"
Naistekonverents Colour oli just algamas. Bobbie jaoks on see
südamelähedane üritus ja tal oli korraldamise pinge peal.
Tema küsimuse peale vastasin: "Ma tunnen pidevalt, et vajan
Jumala juhtimist ning ma ise poleks Tema armu mitte kunagi
välja suutnud teenida."
Kui alustad noores eas teenimist, siis oled liiga noor.
Pole tutvusi ega ka vahendeid. Pidime minema
erinevate kooliruumide juhatajate juurde, et küsida luba nende
kasutamiseks teenistuste korraldamiseks.
Sellised olid meie algusaastad.Sõitsime bussidega inimestele järele,
et nad tuleksid meie noorde kogudusse.
Mäletan selgelt, kuidas esmaspäeviti ma pidin kümnist panka viima.
Ma viisin ohvriandi panka väikeses kotikeses.
Juba siis kogesin, et see kõik on suurem minust.
See, millest läbi on tulnud minna, on olnud aegade jooksul erinev.
Ometi see tunne, et Jumal toimetab nii auliselt, on jäänud.
On imeline tunda ja teada, et elatakse selles isiklikus armus
ja kutsumuses, mis Jumal on meile valmis pannud.
Hea näide Jumala kutsumise suuruse ja selle tundmise kohta on
Kohtumõistjate raamatus ptk 6:11.
Siin on kirjas Gideoni lugu.
"ja Issanda ingel tuli Ofrasse (ing ke Ophrah) ning istus tamme alla,"
Ma sain šoki, kui nägin nime "Oprah" siin. Ma teadsin, et ta on juba kaua
avalikkuse ees olnud, kuid Vanas Testamendis?
"mis kuulus abieserlasele Joasele; ja Joase poeg Gideon peksis
surutõrres nisu, et seda midjanlaste eest kõrvale toimetada.
Ja Issanda ingel ilmutas ennast temale ning ütles talle:
"Issand on sinuga, sina tubli mees!"
Ma armastan seda, kuidas Gideon vastab.
See aitab mul tunda ennast paremini.
"Ja Gideon vastas temale: "Oh mu Issand! Kui Issand on
meiega, mispärast on siis see kõik meid tabanud? Ja kus on kõik
Tema imeteod, millest meie vanemad meile on jutustanud, öeldes:
Eks ole Issand meid Egiptusest ära toonud?
Aga nüüd on Issand meid maha jätnud ja Midjani kätte andnud!
Siis pöördus Issand tema poole ja ütles: "Mine selles oma
jõus ja päästa Iisrael Midjani käest! Tõesti, ma läkitan sind!"
On väga suur erinevus selles, kuidas Gideon ennast nägi
ja kuidas Jumal teda nägi. Gideonil oli palju küsimusi.
See, mida ta enda ümber nägi ja iseendana oli vastuolus
sellega, mida Jumal tema kohta teadis.
"Aga, miks, mis, kus, millal, kuidas?"
Ja Jumal ütles Gideonile, et mine selles jõus, mis sul on.
Kui ma paluksin teil üles kirjutada need oskused, milles te head
olete, siis kas see nimekiri saaks teil kiiresti valmis?
Oma oskused ja talendid, mille Jumal teile on andnud.
Kirjuta üles veel üks asi, milles sa hea oled. Ja siis veel üks tugevus.
Kas sul oli kerge oma tugevusi üles märkida?
Või tuleks hoopis kiiremini nimekiri sellest, mida ei oska?
Tihti oleme me palju teadlikumad sellest, mida meil pole ja mida
me teha ei oska. Ma tean, et Jumal on igaühte
meist pannud erinevad oskused ja talendid. Vahe on selles, kas
me näeme ennast sellisena me ise arvame, et me oleme
või nii nagu Jumal meid on loonud ja näeb.
Jumalal on meie jaoks isiklik arm ja annid. Rm 12:3 on kirjas:
Apostel Paulus kõneleb.
"Sest selle armu tõttu, mis mulle on antud,
" Paulus kõneles oma isiklikus armus ja kindluses,
mis on tema autoriteedis. "ütlen ma igaühele teie seast,
et ta ei mõtleks üleolevalt selle kohta,
mida tuleb mõtelda, vaid mõtleks nõnda, et saaks arukaks
sedamööda, kuidas Jumal igaühele usu mõõdu on jaganud."
Igaühele meist on antud isiklik arm ja usu mõõt.
Armastan salmi 6: "aga meil on meile antud armu
järgi erinevaid armuande:
Pead uskuma sellesse, et sul on oma tugevused.
Jumal on sind kutsunud ja isikliku armuga varustanud.
Õpi tundma oma tugevusi Kristuses. Ära ole kõigutatav sellest,
mida sul pole. Ka minu elus on palju asju, mida mul pole ning
mida ma teha ei oska. Võtame näiteks ühe kirjakoha.
2. Kr 8 räägitakse andmisest. "Sest kui on olemas valmidust,
siis on see meeldiv selles, mis kellelgi on, mitte selles,
mida tal pole." Me ei täida kunagi Jumala plaani
oma elus kui oleme pimestatud selle poolt, mida meil pole.
On palju asju, mis jäävad meie armust välja ning pole meie osa.
Kui peaksin rääkima nendest asjadest, mida ma teha ei oska,
siis oleksime siin täna veel kaua. Kui nendele asjadele keskenduksin,
siis ei saaks ma kunagi kätte mulle Jumala lapsena kuuluvaid tõotusi.
See on just see, mida hingevaenlane tahab, et teeksin.
Ta tahab, et takerduksin kõigesse sellesse, mis pole minu osa,
mida ma teha ei oska ja mida mul pole.
Tähtis on see, et me tunneksime ära, et meil on Jumala poolt
antud tugevused. Jumal on varustanud meist igaüht.
Ta on meile andnud annid ja talendid. Sa pead uskuma,
et sul on tugevused. Mina teen lihtsad asjad keeruliseks.
Olen 57-aastane. Ma näen parema silmaga väga hästi kaugusse.
Võiks isegi öelda, et näete väga head välja seal tagareas.
Ning vasakus silmas on mul lääts, muidu ma ei näeks isegi oma
abielusõrmust selgelt.
Paljude jaoks käib läätse paigaldamine kergelt. Minu jaoks
on see tõeline ettevõtmine. Kord kui sõitsin autoga, siis
olin suures hädas. Nägin eessõitvate autode tulesid kahekordselt.
Ma ei teadnud, milliste tulede vahelt täpselt läbi sõitma peaksin.
Kõik oli udune.
Olin teel kirikusse jutlustama. Piiblit lugeda ma ei saanud,
kuna mu nägemine oli puudulik. Siis kui otsustasin läätse ära
võtta, sain ma aru, et olin ta silma pannud tagurpidi.
Kord oli lennukis. Need on pikad vahemaad, mida Austraaliast tulles
lennukiga läbime. Olin tualetis, et kontaktläätse paigaldada.
Panin läätse sõrme peale, päris täpselt nägemata,
kuidas ja mil viisil see sõrmel püsis. Tõstsin selle üles, et näha
valguse käes, kas see on õigetpidi. Järsku oli ta lihtsalt kadunud.Hops!
Tõenäoliselt lendas lääts ventilatsioonitorru.
On palju asju, mida me teha ei saa ja ei oska.
Ometi kui sa elad oma isiklikus armus, siis tunned oma tugevusi.
Panusta nendele tugevustele. Paulus ütleb, et me saaksime arukaks
sedamööda, kuidas Jumal igaühele usu mõõdu on jaganud."
Paulus ütleb, et meile kõigile on jagatud anded ning et me kasutaks
oma tugevusi. Nii kurb on see, kui inimesed ei kasuta oma talente.
Ma usun, et meie osa ei ole neid maha matta ja mitte kasutada.
Jumal ei ole skisofreenik, et tegi sind ühtmoodi ja ta kasutab sind
hoopis teiseks eesmärgiks. Mu lemmikkirjakoht on 2 Tm 1:9:
"kes on meid päästnud ja kutsunud püha kutsega,
mitte meie tegude järgi, vaid omaenese kavatsuse ja armu järgi,"
Mõelge hetkeks sellele. Pääste ja armu vahel
on eesmärk ja kutsumus. Inimloomuses on tahta seda,
mida meil pole. Jumal on meid vabastanud,
et tunneksime end hästi sellena, kelleks Tema meid on loonud.
Jumal on Kõikvõimas ja Tema suudab võtta meie vähese ning panna
võimatuna tunduvad asjad sündima. Hillsongi kogudus poleks täna
selline, kui oleksime Bobbiega keskendunud selle, mida meil
polnud ja mida me teha ei osanud.
Paulus ütleb põhimõtteliselt, et kasuta neid andeid, mis sul on!
Korvpall on väga populaarne USAs.
NBA finaalis olid just Miami Heat, kes mängis Dallas Mavericksi vastu.
Miami Heat'i meeskonnas on tunnustatud korvapallurid.
Neil on tohutud oskused. Ometi võitis Dallas Mavericks.
Võitja meeskonna treener ütles, et nende meeskonnas pole kõige
kiiremad ja kõrgele hüppavamad mehed. Küll aga nad panevad rõhku
ja keskenduvad nendele oskustele, mis on igaühel kõige tugevamad.
See on ka võti, kuidas täita neid eesmärke, mis Jumalal on me jaoks.
Usu, et sul on tugevused ja tunne end hästi nendes!
Kui suudad keskenduda sellele, milles sa oled tugev,
siis tunned ühte õiget turvalisust oma annetes.
Paulus rääkis ka oma isiklikus armus, mis talle oli antud.
Ka tema elus oli palju seda, mida tal polnud ja mida ta ei osanud.
Tunne end hästi oma isiklikus armus.
Loeme veel ühte kirjakohta; see on väga hea salm juhtidele.
Kui sa tahad tõeliselt Jumala poolt loodud armus elada.
2 Korintlastele 10:12 on kirjas: "me ei söanda endid nende sekka
arvata või nendega kõrvutada, kes end ise teile soovitavad, sest
nemad ei mõista, et nad mõõdavad end iseendaga ja kõrvutavad end
iseendaga. Aga me ei taha kiidelda mõõtu pidamata, vaid selle korra
mõõdu kohaselt, mille Jumal meile on mõõduks määranud"
Meie aga peame mõõtu piiranguks.
Lendasin eelmisel nädalal Bobbiega USAst Austraaliasse.
Pidime saabuma Sydney'sse, kuid Qantas lennufirma otsustas
peatada lennu Melbourne' is. Lennukitel on kindel trajektoor,
kus nad lennata tohivad. Seda juba lendutõusul ja maandmisel.
Mulle sobib see väga, et lennuk oma rajalt ära ei kippunud.
Tänaseks on saanud lennukitest kõige kaugemaid vahemaasid
kiiremini läbiv transpordivahend. Palus rääkis armu ja usu mõõdu
järgi elamisest, mis oli talle määratud. Me võime seda valesti
mõista ja mõelda sellest kui piirangust. Kui me räägime
isiklikust armu hulgast, ei räägi me supilusika hulgast.
Isegi mitte klaasitäiest. Ka mitte ämbritäiest.
Mõtle pigem täislaetud laevast. Armust, mida annab Jumal.
Jumal saab meie elu ja teha sellega midagi enneolematut.
Usun kogu oma südamest, et kui usaldad Jumalat nende
tugevustega, mis sul on, oled võitja. Hingevaenlane teeb
kõik selleks, et me ei keskenduks oma tugevustele, vaid nõrkustele.
Ta tahab, et elaksime pidevas võrdluses teistega.
Elades isiklikus armus, koged võidmist, asjadega hakkamasaamist.
Vastasseisust hoolimata. Mina tunnen, et spontaansuses
on minu tugevus. Seda muidugi Jumala Vaimu juhtimisel ja väes.
Esimene asi, mis pinge puhul kaob minus, on spontaansus.
Kui me ei tunne end hästi sellena, kelleks meid on kutsutud, siis
me oleme nagu piiratud.
Tunne end mugavalt sellena, kes sa oled!
Laulud 25:14 on kirjas:
"Issanda osadus on neil, kes Teda kardavad,"
Ma tahan elada oma elu nii, et inimesed küsiksid, et mis on
minu edu saladus. Palju on neid, kes üritavad
olukordi ja asju mõistuspäraselt põhjendada. Ometi ma tean, et
Issanda osadus on neil, kes Teda kardavad. Elades ja ära tundes
oma isikliku armu. Üks piiblitõlge ütleb, et Issanda tundmises
ja Temaga käimise õnnistus on rõõm, rikkus ja kadestamisväärne elu.
Inimesed näevad, et hoolimata raskustest on see õnnistatud elu.
Paneb küsima, mis on nende saladus? Palvetan, et me elaksime sellist elu
ja et need, kes veel Jumalat isiklikult ei tunne, hakkaksid
küsima, mis on meie elu saladus. "Issanda osadus on neil,
kes teda kardavad,"
Rm 12 peatükis räägib Paulus, et meile on antud annid ja talendid
Jumala armu mööda. Ta alustab oma juttu, öeldes, et kõneleb
armust, mis on temale isiklikult antud. Ta kõneles, teades oma
osa ja tundes autoriteeti, kelle nimel ta kõneles.
Elades oma isiklikus armus ja tundes end hästi selles,
omame ka meie kindlust ja julgust, mis pole ülbe ega kalk.
Sest meie kindlus ei seisne selles, kes meie oleme, vaid selles osas,
mis Jumal meile on osaks määranud. Mõeldes sellele, kes meie oleme.
Kas siis koduperenaine, äriinimene, kiriku teenistuses olev inimene,
ükskõik kes.
Elades oma isiklikus armus kogeme Jumala tuge ja kandmist
nii oma tugevustes kui ka nõrkustes.
Minu arvates tähendabki see armus elamist, kuhu igaüks saab siseneda.
Minu nahahaiguse nimi on neurofibromatosis.
Üks 3500st inimesest Austraalias omab seda haigust.
Seda siis kas sisemiselt või väliselt.
Selle haiguse tõttu saan ma tihti sosinate või pilkute osaliseks.
Seda eriti nimeste poolt, kes sind ei tunne.
Seda kõike ei saa lasta endale naha vahele pugeda.
Kui seda hinge võtad, siis see peatab sind tegemast seda,
mida sa pidid tegema.
Kõige raskem inimene, kellest üle saada, oleme me ise.
Tähtis on mõista, et Jumal on meid kutsunud ja meie osa
on selles kutsumuses käia.
Armastan teenistustest osa võtta, Sel aastal saab mul 20 aastat
Hillsongi kogudusse tulemisest. Armastan seda, mida teen siin.
Niisamuti armastan ma olla vabatahtlik korpallitreener.
On imeline olla abiks noortele, et nad mõistaks oma potensiaali elus.
Olen ka NF Austraalia asepresident. Seda kõike saan ja oskan ma
teha Jumala armust. Seda kõike tänu isiklikule pöördumisele
Jeesuse Kristuse poole. Meie osa on vastu võtta Tema
hea tahe ja plaan meie elu jaoks.
Tänan, et olite meiega. Olen tänulik, et võin rääkida
elu ja lootuse sõnumit inimestele. See on sõnum Jeesusest Kristusest.
See, mida Jeesus tegi meie eest, on isiklik ja kuulub meile kõigile.
Läbi Jeesuse võime tunda Jumalat isiklikult,
omades Jumalaga personaalset kontakti.
Piiblis on kirjas, et igaüks, kes hüüab appi Issanda nime,
saab päästetud. Armastan seda omadust Jumalas, et Ta hoolib,
nõnda, et igaüks võib Teda tunda. Vali täna elu Jeesuses.
Aitäh, et meid vaatasid. Tean seda, et Jumal on sinu poolt! Head päeva!
Päeval mil Sind hüüdsin Sa vastasid mulle
ja lootus mu hinges kasvas ma tõstan oma käed
ja pööran oma silmad Jumala poole kes tervendab mu südame
ja annab rahu
oled enam kui ma sõnadesse oskan panna
oled Issand üle kõige üle mu eluea
lähen ka sellest eluperioodist läbi kui sean oma silmad Sulle
ainult Sinule ainult Sinule
ma ülistan Sind ja tõstan Sind kõrgeks
Jumal olgu Su nimi igavesti austatud
ma tõstan oma hääle ja laulan Su nimele
Sa andsid oma elu et mind patust puhastada
ja võtsid mminult häbi
oled rohkem kui sõnadesse oskan panna
oled Issand üle kõige üle mu eluea
lähen ka sellest eluperioodist läbi kui sean oma silmad Sulle
ainult Sinule ainult Sinule
Inimkond otsib õiglust. Tahetakse olla õige Jumala ees.
Piibel ütleb, et ainus viis olla õige on võtta vastu arm
ja õigsus Kristuses Jeesuses.
Sa oled väeline, kui oled Jeesuse oma Issandaks palunud.
Sinust kiirgab midagi, mis paneb hingevaenlase taanudma.
Jumal on loonud terve universumi. Selle keskel on tilluke Maa ja
seal peal väike sina. Ometi on Jumal ise sinusse eluvaimu hinganud.
Tõlge: Triin Pöör